157 
længere end Forryggen. Forryggen bredest foran Midten, knap en 
Trediedeel bredere end lang. Dækvingerne lidt over een og en 
Trediedeel Gang længere end Forryggen, lidt over en halv Gang 
saa lange som brede; Siderne noget buede; fiinthaarede langsmed 
Siderandene og paa Spidsen. — 8 Lin. 
Betydeligt større, anseeligere og kraftigere, især bredere, 
end A. binotatus, mere hvælvet, især Hovedet og den forreste 
Deel af Forryggen. Antennerne eensfarvede med Kroppen, 
mod Enden noget lysere. Forryggen fortil i Midten dybere 
indbuet end hos de to foregaaende Arter, Forhjørnerne ikke 
saa stærkt fremtrædende, bredere afrundede; dens største 
Brede falder over Midten af den forreste Halvdeel ; Siderne 
skraane derfra svagt indefter, og ere ikke frie for at være 
lidt indbuede ovenfor Baghjørnerne, der omtrent ere retvinklede, 
men ikke skarpe; Rodgruberne store, flade, udflydende, og, 
ligesom hele Roden, tæt punkterede; Sidekanterne skarpt af- 
satte, smalle; Randhulingen smal, bagtil ikke udfladet. 
Jeg har ikke havt Leilighed til at undersøge nogen Han 
af denne i Mellemeuropa vidt udbredte, men overalt kun 
enkeltviis forekommende og sjeldne Art 1 ). Jeg har kun 
fundet to Hunner, den ene i Jylland, paa en af Bakkerne 
ved Volsted nord for Lindeborg Aa, den anden under Tang 
paa Falsters østlige sandede Havstok under Tro'mnæs. Trods 
megen Søgen langs sidstnævnte, paa interessante Arter saa 
rige Kyst, er det dog ikke senere lykkedes at finde den 
igjen. 
1 ) Med Hensyn til Hannens Fodbygning støtter jeg mig altsaa 
for Tiden ene paa Dejean's Angivelse; da han har opstillet 
Slægten efter denne Karakteer, er han for dette Tilfælde at 
ansee som en paalidelig Kilde , og senere Forfattere , navnlig 
Erichson, synes ingen Tvivl at nære. Hvorvidt de indre Mund- 
dele passe med min Karakteristik af Slægten, kan jeg for 
Oieblikket heller ikke sige med Sikkerhed, da jeg indtil videre 
ikke gjerne vil opoffre noget af de to eneste hidtil fundne 
Exemplarer til en saadan Undersogelse. 
